Във връзка с постъпило с вх. № ОВОС-2626/18.11.2021г. за инвестиционно предложение „Обособяване на площадка за дейности по предварително третиране на неопасни отпадъци-отработени автомобилни катализатори към съществуващ автосервиз в Поземлен имот (ПИ) с идентификатор 56784.541.69, гр. Пловдив, с възложител Г. Панайотов,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 С настоящото инвестиционно предложение се предвижда, обособяване на площадка за дейности по предварително третиране на неопасни отпадъци-отработени автомобилни катализатори. Дейността включва операции по механично третиране: сортиране; рязане-разделяне на метала от керамичното тяло и смилане на керамични катализатори.

 Така заявеното нвестиционно предложение попада в обхвата на т. 11, буква “д“ и т. “б“ от Приложение № 2 от ЗООС и на основание чл. 93, ал.1, т.1 от същия закон подлежи на процедура по преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Пловдив и Район Тракия.

Отговорено от РИОСВ-Пловдив на 17.12.2021г.